Castèudoble (Var)

Castèudoble (Châteaudouble en francés) es una comuna provençala situada dins lo departament de Var e la region de Provença-Aups-Còsta d'Azur. 

Situat a l'intrada dei gòrgas de Nartubi au nòrd de Draguinhan, lo site de Castèudoble èra ja ocupat durant l'Antiquitat per de sites fortificats. Lo vilatge actuau foguèt citat per lo premier còp dins un document de 1027 sota lo nom de Castellum diaboli (« castèu dau diable ») en causa de sa posicion quasi inexpugnabla. Durant lo sègle XIII, foguèt lo sèti d'una installacion dei templiers. Pasmens, lo bastit actuau data puslèu dau sègle XV car leis abitants migrèron a l'entorn d'una glèisa bastida a la cima dei bauç. Au sègle XVI, lo luòc èra pron conoissut per figurar dins una profecia de Nostradamus. Pasmens, demorèt un centre segondari dins la region. En 1793, lo premier recensament raportèt una populacion de 990 estatjants. Demorèt establa fins ais ans 1860 puei conoissèt un lòng declin. En 1975, li aviá solament 194 abitants dins lo vilatge, mai despuei leis ans 1970-1980, la populacion aumenta lentament. S'es estabilizada vèrs 470 abitants despuei la fin dau sègle XX. Lo torisme e l'agricultura son la basa de l'economia locala.

 Liames intèrnes 

 Comunas de Var.
 Var.

 Bibliografia 

 Nòtas e referéncias 

Categoria:Comuna de Var
Categoria:Comuna de Provença